Algav saade on valminud tänu J. Meyeri teenistuspartnerite toele.
30-30 VÄLJAKUTSE
Oled sa häälestanud end olema Kristuse sarnane?
Oled sa häälestanud end selleks,
et Jumal saaks sind täielikult muuta ja ümber kujundada?
Oled sa otsustanud õppida tundma Jumalat läbi Ta Sõna
ja mitte elada mingit keskpärast, poole vinnaga,
vaid kristlikke loosungeid täis elu,
mida ei kinnita ükski vili su elus.
Kuulge, me oleme Jumala armee!
Me peame olema hästi koolitatud.
Heas vormis.
Hästi harjutanud.
Valmis milleks iganes.
Otsusta õppida tundma Jumalat uurides Tema Sõna
Enne, kui kuuled, loed või uurid Ta Sõna,
otsusta ette ära, et Jumala abiga suudad teha, mida iganes Ta ütleb.
Jumala Sõna on relv Saatana vastu
ja sõjavarustus, mis kaitseb meid lahingus (Ef. 6:17)
30-30 VÄLJAKUTSE
Sa pole võimeline maksma ise kätte oma vaenlastele,
mistõttu anna nad üle Jumalale ja las Tema kanda hoolt selle eest!
IGAPÄEVAELU RÕÕMUD
Kui paljud teist mõistavad, et me elus on teatud teemasid,
teatud asju, mis meile haiget teevad,
kuid me teeme ikka ja jälle neid samu asju,
laskmata sel teemal minna.
Näitame teile siinkohal väikest klippi, mille internetist leidsime
ja mille näitamiseks saime loa.
See kestab veel pikka aega nii.
Nad püüdsid panna koera loobuma oma karbist,
et ta ometi näeks, mida ta teeb
ega peksaks koguaeg oma pead vastu seina,
kuid ta keeldus loobumast "oma teemast".
Usun, et paljud meist on samasugused.
Jookseme ka koguaeg peaga vastu seina
ja teeme midagi, mis kunagi ei toimi,
sest see pole Jumala plaan ega Tema tegutsemisviis.
Kuid on lausa hämmastav,
et kuna me arvame, et vabaks saamise nimel
tuleb minna läbi millestki, mis on raske,
siis me hoiame kinni millestki, mis on veelgi raskem.
Kuid see on kõigest Saatana trikk.
"Oo, see on nii raske! See pole aus!
Sa ei tea, mida inimesed on mulle teinud!"
Kuid tea, et viha ei toimi kunagi.
See takistab su palveelu, muudab sind õnnetuks ja haigeks.
Võib põhjustada ka muide vaimuhaigusi.
Viha põhjustab kõikvõimalikke probleeme.
Me näeme juba 1 Moosese raamatus, kuidas Kain vihastas Aabeli peale.
Lausa selliselt, et lõi oma venna maha.
Me näeme läbi Piibli olukordi, kus inimesed olid vihased
ja me näeme nii nende halbu tagajärgi,
kui ka seda, kus Jumal ütles:
"Andke see üle mulle, sest mina olen te vahemees.
Las mina seada õiguse jalule te elus."
Nii et, peame langetama ühe otsuse juba täna.
Viha on kahjulik me jaoks.
Viha, mida ei kontrollita...
Tahan tuletada sulle meelde, et kui keegi kohtlebki sind ebaõiglaselt
No näiteks keegi sõidab sulle liikluses ette.
Siis tea, et vihatunne pole patt - see on loomulik ja normaalne.
Vihatunne pole patt,
kuid see, mida sellega peale hakkame
või kaua laseme sel püsida enda sees,
on see, kus patt tuleb mängu.
Mu enda jaoks oli väga hea see selgeks saada,
sest ma tundsin end koguaeg süüdi, kui vahel vihaseks sain,
sest tahtsin käituda õigesti.
Usun, et paljud kristlased tunnevad end süüdi, kui vihastavad.
Samas aga on tegu tundega, mille Jumal ise on me sisse pannud,
andmaks märku, kui meid on valesti koheldud.
Kuid Jumal tahab veel midagi.
Mitte vaid seda, et teaksime, kui meiega halvasti ümber käiakse,
aga ka seda, et me ei keeraks end üles,
ei hakkaks hauduma kättemaksu,
ei oleks pahased ega ärritunud inimeste peale,
vaid annaks selle kõik koheselt üle Talle.
See tähedab lasta oma "karbil" minna,
anda see üle Talle ja lasta Tal olla oma kaitsja.
Jumal ei pruugi ehk tegutseda nii kiiresti kui sa tahaksid
või viisidel nagu sa tahaksid,
kuid Jumal siiski kaitseb meid,
sest Ta ei kannata seda, kui keegi kohtleb Ta lapsi halvasti.
Sa võid arvata, et su ülemus kasutab sind ära
ja sa ei saa väärilist palka ning sinust vaadatakse mööda.
Võid vihata Teda nii palju kui kulub, kuid see ei tõsta su palka
ega muuda kunagi midagi.
Võid istuda lõunalauas
ja klatšida teda taga ning teha teda maha,
kuid see ei muuda su elu ega lisa sinna mingit rõõmu.
Küll aga võid sa paluda selle olukorra pärast.
Võid anda oma ülemuse üle Jumalale.
Ja kui su ülemus keeldub tegemast, mida Jumal tahab, et ta teeks,
siis Jumal kingib sulle mõne teise töö, kus sind austatakse.
Jumala jaoks pole miski liigraske!
Absoluutselt mitte miski!
Mu pojal oli selle kohta hea näide.
Tal endal on 3 väikest poega - 1,5. a., 5. a. ja 7. a.
On ilmselge, et tööd neil jagub.
Lisaks sellele on ta kõigi me teenistusharude juht,
nii et tal on palju teoksil.
Kuid Jumal oli andnud talle hea näite.
Ta ütles: "Mu pojad usuvad kõike, mida ma neile ütlen.
Nad usuvad täie tõsidusega, et ma olen kõigeks võimeline.
Kui ütleksin neile,
et täidan õues oleva basseini bensiiniga,
paneksin sellele tule otsa ja hüppaksin sellest siis üle,
ütleks nad: "OK." Nad usuks mind."
Ja see on see, kuidas Jumal tahab, et me ka Teda usuks.
Et mida iganes Ta ka ei ütleks või kui imeliselt see ka ei kõlaks -
me usume seda kahtlemata.
Jumal ütleb: "Mina tasun sulle su mineviku haigetsaamiste eest.
Ma ei taha, et oleksid vihane või kibestunud.
Ma ei taha, et laseksid teiste tegudel hävitada oma elu."
Tead, mis? Alati leidub keegi, kes saadab midagi korda,
nii et vihaseks saamiseks jagub põhjusi küllaga.
Ja kui sa ei vihastagi selle peale, mida keegi sulle teeb,
võid vihastuda selle peale, mida nad endale teevad
või maailmas valitseva ebaõigluse peale.
Kuid ma olen leidnud, et kui mulle ei meeldi miski mu elus,
siis parim viis sellele reageerida on teha midagi head.
Kui tahad Saatanat närvi ajada,
siis mine ja õnnista kedagi, kui Saatan sind jalust niita püüab
ja vaata, mis siis saab.
Jagan järgmist piiblisalmi igal seminaril, mida pean
ja seetõttu jagan ka teiega mingi hetk Roomlastele 12:21,
mis räägib halva ületamisest heaga.
Kui sa pole seda saladust veel õppinud,
on selleks viimane aeg.
Sa ei võida kunagi kurja ära kurjaga, kuid sa võidad selle heaga ja igakord.
Igakord.
Koguja 7:9 ütleb, et viha pesitseb rumalate põues.
St, et kui kellegagi on midagi juhtunud ja nad jätavad selle halva enda sisse,
püsides vihase ja kibestununa...
Teadsid sa, et nii paljud inimesed ja võimalik, et osa inimesi ka siin
või telerite ja salvestiste taga
on lasknud kellegi teol, mis juhtus ehk isegi aastaid tagasi,
röövida endalt parima elu, mis Jumalal on su jaoks.
Kuid täna on aeg sel teemal, sel oma "karbil" minna lasta
ja otsustada, et lased Jumalal olla oma kaitsja.
Kui sul aga pole mingeid teemasid
ja sa tunned, et sa ei vaja tänast sõnumit,
siis tea, et sa vajad seda homme, ülehomme,
järgmine nädal või järgmine kuu.
Mitte keegi meist ei pääse läbi elu ilma rohkete võimalusteta
kibestuda, kogeda põlgust ja viha,
jääda vihaseks ning elada elu täis pinget ja riidu.
Mitte keegi meist ei pääse sellest võimalusest.
Efeslaste kirjas on öeldud: "Vihastuge, aga ärge tehke pattu."
Mulle meeldib see,
sest ma arvasin varem, et vihatunne on vale asi.
Kuid las ma öelda sulle - kiusatus ei ole veel patt.
Kuulsid sa?
Jah, sa koged kiusatust teha pattu,
kuid minu meelest on see suur võit, kui me kogeme seda kiusatust,
sest siis saame praktiseerida enese valitsemist ja öelda "ei".
Minu meelest on see võit.
Piiblis on öeldud, et kiusatus peabki tulema.
Nii et, kui ootad, et kiusatused ära kaoks...
Tead, on mõttetu paluda:
"Oh Issand, kui ma vaid ei kogeks kiusatust
igakord, kui šokolaadikooki näen!"
Kui armastad šokolaadi, siis on võimalik,
et pead hakkama vaatama sellele ühe teise nurga alt.
Pead vaatama seda ja mõtlema:
"Söön sind, kui tahan ja kui ei taha, siis ei söö.
Sa pole mu valitseja."
Käisime eile õhtul siinses kohalikus restoranis söömas.
Olime just lõpetanud, kui ettekandja ütles,
et värsked šokolaadikoogid tulid just ahjust välja.
Ta ütles: "Kui annate kookidele 5. min. aega jahtuda,
toome teile osa neist kingituseks.
Garanteerin, et te ei suuda neile vastu panna."
Ja ma ütlesin: "Suudan küll."
Ma ei öelnud seda üldse stiilis: "Vaata, kui tubli ma olen!"
Kuid ma olen õppinud elus, et kui tahan olla terve ja elada hästi,
siis pean piirama teatud tegevusi.
Jah, kõike võib teha, kui teha seda mõõdukalt,
kuid sa ei saa teha iga päev, mida iganes.
Sa ei saa kulutada ühe päevaga kogu oma raha,
langedes seejärel võlgadesse.
Sa ei saa pidevalt öelda kõike, mida tahad,
ilma, et lõhuksid sellega suhteid.
Kas keegi üldse kuuleb, millest ma räägin?
Kiusatused on kõikjal me ümber,
mistõttu peame lõpetama mõtteviisi: "Ma ei saa sinna midagi parata.
Ma ei suuda end talitseda."
Jumal ei anna meile kunagi midagi teha,
kui Ta ei anna meile selleks ka võimet seda teha.
Nii et, kui Jumal ütleb: "Andesta! Las mina tasuda sulle.
Ära ole kättemaksuhimuline.
Vihastu, aga ära tee pattu.
Ära mine vihasena ööle vastu."
Me saame teha Jumala abiga seda, mida Ta palub meil teha
ja esimene samm selles suunas on uskuda, et sa suudad seda.
Kui oleme rumalad ja laseme vihal enda sees kobrutada,
võime teha vahel asju, mida kahetseme elu lõpuni.
Või öelda asju, mida hiljem väga kahetseme.
Te kuulsite eile AJ lugu,
kelle ema hukkus purjus autojuhi tõttu, kui AJ oli 13-aastane.
Oli nii?
Ta vihastas selle peale, vihates nii Jumalat, elu kui kõiki.
Ta lihtsalt ei saanud sellest aru.
Nii sageli, kui valusad asjad juhtuvad,
on inimestel tunne, et nad peavad süüdistama kedagi.
Kuid kuidas oleks, kui süüdistaksid hoopis Saatanat
ja lõpetaksid Jumala, iseenda ja teiste süüdistamise?
Aamen?
Nii et, AJ oli täis seda viha, hakates jooma ja tarbima uimasteid.
Kord ühel õhtul, kui ta jälle lõi
ja purjus olekus ühest autost mööduda püüdis,
sõitis ta hoopis ühele lapsele otsa.
Ta läks selle eest aastateks vangi,
leides seal me vanglateenistuse kaudu
ühe me raamatu.
Vangist vabanedes aga tuli ühele me konverentsidest
ja andis oma elu Jumalale.
Kuid mis minu jaoks on huvitav, on see,
et see sama asi, mis tappis ta ema, oli miski, mida ta ise hiljem tegi.
Tahan näidata sulle üht kirjakohta, millele sa pole ehk selliselt mõelnud.
Ma ei ütleks, et võtan selle kontekstist välja,
kuid vaatame koos Johannese 20:23 (laiendatud tõlkes).
"Olles nüüd võtnud vastu Püha Vaimu ja olles juhitud Tema poolt..."
Siin räägitakse apostlitest,
kelle üle Jeesus peale ülestõusmist hingas
ja ütles: "Võtke vastu Püha Vaim."
"Kellele te iganes patud andeks annate,
neile on need andeks antud,
kellele te patud kinnitate, neile on need kinnitatud.”
Peatume siin hetkeks,
sest tahan jagada sellest paaril erineval moel.
Esiteks usun ma,
et me vajame teistele andestamiseks Püha Vaimu väge.
Kui keegi on sulle haiget teinud, siis ära püüa talle andeks anda.
Jah, sa võid otsustada andestada ja palvetada inimeste eest,
kuid sa ei suuda oma vastakaid tundeid kaotada.
Ainuüksi Jumal suudab seda.
Nii et, kui haiget saad - olgu see siis suur või väike asi,
palu, et Püha Vaim aitaks sind.
"Aita mind! Aita mul sellest üle saada!
Aita mul lasta minna!"
Ära oota, sest mida kauem sa ootad, seda sügavamale see sinus juurdub.
Mida enam sellele mõtled, seda raskem on minna lasta.
Sel samal hetkel, kui saad haiget või vihastad,
hakka kohe palvetama:
"Jumal, ma ei kavatse elada selle solvumise ja vihaga,
mistõttu aita mul lasta sel minna."
Kui paljud kavatsevad seda teha?
Koheselt.
Mulle meeldib Jaakobuse kiri, kus on öeldud,
et seiske vastu Kuradile ja ta põgeneb te juurest.
Ära hakka temaga maid jagama.
Ära helista mingile selgeltnägijate liinile,
või ära lase oma kätt lugeda
või muud sellist.
Sul pole vaja jamada selliste asjadega.
Ka ei pea me kandma endas asju, mis meile haiget teevad.
Piibel ütleb, et seisaksime vastu Kuradile.
Otsusta: "Ma ei ela vihasena ega kanna endas kibestumist.
Püha Vaim, aita mind!"
Sa ei pea elama selliselt, kui lased Jumalal aidata end.
Viha hävitab su elu.
Me vajame Püha Vaimu abi nagu ka varasemalt öeldud:
"Võtke vastu Püha Vaim ja te suudate ka andestada teistele."
Kuid siin on veel midagi, mis omab ehk pisut teist tähendust.
Kui sa andestad, on hästi,
kuid kui sa otsekui pitseerid kellegi patu,
kandes seda endas,
siis see on kui kinnitatud.
Ja kui see nii on, siis mina usun,
et me oleme võimelised tegema seda sama halba,
mida meile tehti.
Mu isa kuritarvitas mind.
Ta oli väga karm, kalk ja külm mees.
Ma vihkasin teda ja tema tegusid.
Kuid kui kuritarvitamise pool kõrvale jätta,
siis ma muutusin sama karmiks ja kalgiks kui temagi.
Sest ma olin talletanud endas tema tegude mõju.
Kui palju on lapsi, kellel on vägivaldsed vanemad
ja kes muutuvad ka ise vägivaldseteks.
Või kui poeg näeb, kuidas isa peksab ema,
hakkab ka tema oma naist peksma.
Sa pead andestama,
sest kui sa seda ei tee, jääb see kõik su sisse.
Kuid sel juhul on see kui seeme, mida Saatan hea meelega kastab,
kuniks sellest saab jõuline taim
ja sa teed sama või midagi sarnast, mida sulle tehti.
Kui Jumal käsib meil andestada ja mitte elada viha täis elu,
siis Ta ei tee seda mitte enda, vaid meie pärast.
Nii et, kui tahad parimat elu, mis Jumalal on sulle anda,
siis sa ei pea ainuüksi unustama kõiki mineviku asju,
aga ka need, mis saavad alles sündima.
Otsusta juba täna,
et sa ei kavatse elada viha ja kibestumist täis elu.
Jaakobuse 1:19-20
Kas tänane teema on kellelegi vajalik?
Nagu ütlesin - kui ka täna pole, siis varsti on.
Kui paljudel oli täna hommikul võimalus vihastuda?
Vaata vaid! Armas aeg!
Saatan teeb ikka täiega ületunde.
"Teadke seda, mu armsad vennad!
Iga inimene olgu aga kärmas kuulama,
pikaldane rääkima, pikaldane vihastama.
Sest mehe viha ei soeta õigust Jumala ees."
Ütle: "Olen pikaldane vihastuma."
Ütle seda veelkord.
Kuidas oleks, kui ütleksid lausa:
"See on sisuliselt võimatu mind vihastada."
Aamen?
Kas ei kõla mitte hästi?
Kas pole tore, et Jumal on selline?
Ta võiks ikka täiega marru minna, kui Ta poleks pikaldane vihastama.
Psalmid 103:8-9
"Halastaja ja armuline on Issand, pikameelne ja rikas heldusest.
Tema ei riidle lõpmata ega pea igavesti viha."
Kui paljud on rõõmsad, et Jumal ei pea midagi te vastu?
Kuid tead, mis?
Tema loomus elab meie sees.
Piiblis on öeldud, et meil on Kristuse meel
ehk siis me kanname endas kõiki Tema südame mõtteid,
plaane ja kavatsusi.
Ära arva, et sa ei suuda käituda Jumala moodi,
sest sa suudad.
Jumala seeme on meis läbi Jeesuse Kristuse
ja me peegeldame Tema käitumist.
Nii et, kui Tema on pikaldane vihastama
ega pea vimma,
siis pole ime, et Ta ootab meilt seda sama.
Ta lihtsalt ootab, et matkiksime Teda
nii oma käitumises kui elus.
Psalmid 145:8
Usun, et nende kirjakohtade vaatamine on oluline.
"Armuline ja halastaja on Issand, pika meelega ja suur helduselt."
Vaatame ka Efeslastele 4:26-27
Üks asi, millest on vihastumise puhul kasu,
või kui sul on raskusi millegi minna laskmisega,
on otsida üles ja lugeda igat viha puudutavat piiblisalmi.
Tead miks?
Sest siin pole vaid tegu musta tindiga valgel paberil.
Jumala Sõnas peitub elu ja vägi.
Ütlen tihti, et ma ei tee midagi peent - ma lihtsalt õpetan Jumala Sõna
ja usun ka, et mul on võidmist selleks.
Sest miks muidu võtaksid mõne oma reede õhtu
või nädalavahetuse selle konverentsi jaoks?
Osad teist olid siin ka juba neljapäeva õhtul.
Teil on niigi tegemist, mistõttu miks veel siia tulla?
Mina räägin küll lihtsaid sõnu, kuid Jumala Sõna on täis väge
ja sel on võime muuta su elu!
Aamen?
Nii et, alati, alati, alati,
kui sul on raskusi selle tegemisega, mida usud, et Jumal sinult ootab,
siis jookse Jumala Sõna juurde!
Veeda aega Jumalaga ja tea, kui väga Ta sind armastab
ning lase seejärel sel armastusel voolata ka teiste inimesteni.
Efeslastele 4:26 "Kui vihastute, siis ärge tehke pattu!
Ärgu päike loojugu teie vihastumise üle!"
Ütlesin eile midagi, mida tahaks täna korrata.
Juuruta endas harjumus
võtta enne magamaminekut paar minutit.
Mitte selleks, et kaevuda hukamõistu sügavustesse,
aga lihtsalt selleks, et küsida endalt: "Ega ma millegi peale vihane ole?"
"Ega ma kellegi peale vihane ole?"
Tegele nende asjadega ja tööta need läbi,
kuniks saad öelda:
"Issand, mul on hea meel tõdeda, et tänu Sinu armule ja halastusele
ei ole ma kellegi peale vihane ja võin rahus uinuda."
Sest kui lähed vihasena magama, siis sa ka ärkad vihasena.
Siingi on täna inimesi, kes läksid eile vihasena magama
ja sa mõtled praegu: "No oli sul nüüd vaja seda mainida?"
Kuid siin on veel üks oluline mõte: "Ärge andke ka maad kuradile!"
Ära anna talle mingit võimalust.
Jumal ütleb: "Kui vihastad, avad ukse Saatanale,
mistõttu ära anna talle mingitki võimalust."
Salm 30: "Ja ärge kurvastage Jumala Püha Vaimu,
kes on kinnitanud teid oma pitseriga lunastuspäevani!"
Kui ma mõtlen Püha Vaimu kurvastamise peale,
siis mind kurvastab juba ainuüksi mõte
Tema kurvastamisest.
Meie suhe Jumalaga on nii kallis
ja Püha Vaim elab me sees,
et me võiks kanda endas Jumala ligiolu.
See on kõige kallim aare, mis meil on.
Me ihu on Jumala kodu - Püha Vaim elab meie sees.
Seetõttu ütlebki Piibel, et me ei tohiks kurvastada Püha Vaimu.
Me ei pea seda ülivaimulikuks muutma,
mistõttu vaatame, mis on see, mis kurvastab Püha Vaimu.
Me ei saa lahutada salme 30 ja 31.
"Las kogu kibestumine, meelepaha, viha, ärritumine, raev, põlgus, vaen,
tülitsemine, kisa, vaidlused, valetamine, vägivald ja pilkamine
jäägu kaugele teist
ühes kõige õeluse, kihvatamiste ja halva soovimisega."
Ta ei jäta siin ühtki vihaga seotud sõna välja.
Ehk siis, kuidas iganes me ka kõiki neid asju ei nimetaks -
need peavad jääma kaugele meist!
Ära kurvasta Püha Vaimu
lastes neil asjadel võtta maad enda sees.
Tahan julgustada sind
mitte laskma kontrollimatu viha hetkel
viia sind olukorda, mida kahetesed veel pikki aastaid.
On inimesi, kes on teinud viha ajel tõsiseid vigu
ja kannatavad tänu sellele teatud asjade all veel tänagi.
Me võime õppida, kuidas hallata oma viha,
sest Jumal on andnud meile enesevalitsuse vaimu.
Ära lase vihal valitseda oma elu!
Ära ütle, et te peres on kõik sellised tulehargid.
See pole see viis, kuidas sellega tegeleda.
Jumal ütleb, et päike ei saa loojuda me vihastumise üle.
Täna pakume sulle 2 CD'd viha haldamise teemal.
Kui see on sinu teema, siis telli see endale
või kellelegi teisele, kes võiks sellest kasu saada.
Ühtlasi pakume sulle raamatut "Elades kõrgemal oma tunnetest",
mis on üks mu enda lemmikuid.
Usun, et paljud inimesed rikuvad oma elu ainuüksi sellega,
et elavad oma tunnetest lähtuvalt.
Kuid sa võid elada üle oma tunnete, tuginedes Jumala Sõnale.
Aitäh, et olid meiega
ja lasid meil investeerida Jumala Sõna su ellu.
Usun, et saad nägema häid tulemusi.
Viha on üks segane asi,
kuid ära lase sel end kaasa tõmmata ja su elus kaost tekitada.
On oluline mõista, kust see tuleb
ja peatada see enne, kui see sind kontrollima hakkab.
Täna pakume sulle sel teemal 2 CD'd.
Ma sain vihaseks, kui valgusfooris süttis punane tuli,
sest mul oli tunne, et jään koguaeg vaid punaste taha.
Täna aga ainult naeran selle punase tule üle.
Joyce jagab praktilisi nõuandeid, kuidas kogeda selles vallas läbimurret
Lisaks neile CD'dele
pakume sulle ka raamatut "Elades kõrgemal oma tunnetest".
Kui oled valmis haldama oma tundeid, on see raamat just sulle.
Tellimisinfo nähtav ekraanil
Tõlge: Anne-Ly Raukas
Joyce Meyeri teenistus Jagades Kristust - armastades inimesi
Nähtud saade valmis tänu J.Meyeri koostööpartnerite toele.